CELEX: 62021CN0231
Language: sk
Date: 2021-04-12 00:00:00
Title: Vec C-231/21: Návrh na začatie prejudiciálneho konania, ktorý podal Verwaltungsgerichtshof (Rakúsko) 12. apríla 2021 – IA

21.6.2021   
            
            
               SK
            
            
               Úradný vestník Európskej únie
            
            
               C 242/13
            
         
      Návrh na začatie prejudiciálneho konania, ktorý podal Verwaltungsgerichtshof (Rakúsko) 12. apríla 2021 – IA
      (Vec C-231/21)
      (2021/C 242/17)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Verwaltungsgerichtshof
      
         Účastníci konania pred vnútroštátnym súdom
      
      
         Navrhovateľ v konaní o opravnom prostriedku „Revision“: IA
      
         Dotknutý orgán: Bundesamt für Fremdenwesen und Asyl
      
         Prejudiciálne otázky
      
      
                  1.
               
               
                  Má sa pod uväznením v zmysle článku 29 ods. 2 druhej vety nariadenia (EÚ) č. 604/2013 (1) rozumieť aj umiestnenie dotknutej osoby na psychiatrickom oddelení nemocnice proti jej vôli alebo bez jej súhlasu (v tomto prípade z dôvodu nebezpečenstva pre seba a iných vyplývajúceho z jej duševnej choroby), ktoré bolo súdom vyhlásené za prípustné?
               
            
                  2.
               
               
                  V prípade kladnej odpovede na prvú otázku:
                  
                              a)
                           
                           
                              Môže sa lehota stanovená v článku 29 ods. 2 prvej vete uvedeného nariadenia v prípade uväznenia dotknutej osoby v žiadajúcom členskom štáte predĺžiť v každom prípade na jeden rok?
                           
                        
                              b)
                           
                           
                              Ak to tak nie je, o akú dobu je predĺženie prípustné, napríklad len o dobu,
                           
                        
                              aa)
                           
                           
                              skutočného trvania uväznenia alebo
                           
                        
                              bb)
                           
                           
                              celkového odhadovaného trvania uväznenia vo vzťahu k dátumu informovania zodpovedného členského štátu podľa článku 9 ods. 2 nariadenia (ES) č. 1560/2003 (2),
                           
                        prípade vrátane primeranej lehoty na organizovanie nového odovzdania?
               
            
         (1)  Nariadenie Európskeho parlamentu a Rady (EÚ) č. 604/2013 z 26. júna 2013, ktorým sa stanovujú kritériá a mechanizmy na určenie členského štátu zodpovedného za posúdenie žiadosti o medzinárodnú ochranu podanej štátnym príslušníkom tretej krajiny alebo osobou bez štátnej príslušnosti v jednom z členských štátov (prepracované znenie) (Ú. v. EÚ L 180, 2013, s. 31).
      
         (2)  Nariadenie Komisie (ES) č. 1560/2003 z 2. septembra 2003, ktoré ustanovuje podrobné pravidlá na uplatňovanie nariadenia Rady (ES) č. 343/2003 ustanovujúceho kritériá a mechanizmy na určenie členského štátu zodpovedného za posúdenie žiadosti o azyl podanej štátnym príslušníkom tretej krajiny v jednom z členských štátov (Ú. v. EÚ L 222, 2003, s. 3; Mim. vyd. 19/006, s. 200) v znení vykonávacieho nariadenia Komisie (EÚ) č. 118/2014 z 30. januára 2014 (Ú. v. EÚ L 39, 2014, s. 1).